Mihai Tudose spune că o altă coaliție cu PNL după alegeri depinde de votul cetățenilor: „Vor cu noi, vor cu meduzele, nu știu”
Mihai Tudose a vorbit luni seara, în exclusivitate la Digi24, despre prezentul și posibilul viitor al coaliției PSD-PNL. Europarlamentarul a declarat că încă există coaliție între cele două partide, iar guvernul funcționează. În opinia sa, o altă coaliție cu PNL, după alegeri, va depinde de votul românilor. Cât despre atacurile liberarilor la adresa social-democraților, Tudose spune că „nimeni nu îi ține cu forța” în guvern, așa că se pot „duce acasă”. El răspunde și afirmațiilor făcute de Rareș Bogdan, care a spus că liberalii au fost nevoiți să înghită „o meduză” și să guverneze alături de PSD. „Meduzele n-au creier și se descurcă în viață de câteva miliarde de ani. Pentru el, probabil, e o veste bună că pot și fără creier”, a spus social-democratul.